Rachinų kalba

Rachinų kalba arba arakaniečių kalba (ရက္ခိုင်ဘာသာ = ra.hkuing batha) – kinų-tibetiečių šeimos kalba, vartojama vakarų Mianmare, daugiausia Rachinų valstijoje (Arakane) bei kaimyninėse Bangladešo teritorijose (Čitagongo kalvose). Pagrindiniai šios kalbos vartotojai yra arakaniečiai (rachinai) ir marmai, ši kalba artima mjanmų kalbai, dažnai laikoma jos tarme. Kalbančiųjų skaičius – apie 1 milijonas žmonių (dar apie milijonui tai antroji kalba po gimtosios).

Išskiriamos 3 pagrindinės tarmės:Arakanese (ရခိုင်ဘာသာ), omniglot.com
 Sitvės–marmų (plačiausiai vartojama)
 Ramri
 Tandvės

Rachinų kalba laikoma „grynesne“ arba „senoviškesne“ negu standartinė birmiečių kalba, nes išlaikiusi daugiau fonetinių senosios birmiečių kalbos ypatybių (pvz., išlaikomas garsas /ɹ/, kuris birmiečių kalboje virsta /j/). Kita vertus, birmiečių kalboje išlaikytas balsių aiškumas, skiriami garsai wa ir o bei ac, añ ir uik, uir.Okell, John (1995). „Three Burmese Dialects“. Papers in Southeast Asian Linguistics. 13. Nuo standartinės birmiečių kalbos rachinų kalba skiriasi kai kuriais tebevartojamais archaizmais, taip pat skoliniais iš bengalų, hindi, anglų kalbų.

Mianmare rachinų kalba užrašoma mjanmų raštu, tuo tarpu Bangladeše daugelis marmų moka tik bengalų raštą.Davis, Heidi A (2014). „Consonant correspondences of Burmese, Rakhine and Marma with initial implications for historical relationships“. The University of North Dakota. Seniausi įrašai rachinų kalba žinomi nuo XIV a.

 Šaltiniai 

Kategorija:Kinų-tibetiečių kalbos